 **C**sengőd **K**özség 6222 Csengőd, Dózsa Gy. u. 35.

 **P**olgármestere 🕿 78/441-177 🗎 78/441-177

  *e-mail:* *polgarmester*@csengod.hu

**ELŐTERJESZTÉS**

**a képviselő-testület 2018. június 26-i ülésére**

**Tárgy:** Beszámoló a lejárt határidejű határozatok végrehajtásáról

Tisztelt Képviselő-testület!

A **48/2018.(IV.24.)** számú határozatában a Képviselő-testület a Gyermekjóléti és gyermekvédelmi feladatok ellátásáról szóló beszámolót fogadta el. A döntés, valamint az átfogó értékelés továbbítása a Bács-Kiskun Megyei Kormányhivatal Gyámügyi és Igazságügyi Főosztály Szociális és Gyámügyi Osztálya felé megtörtént.

Az **54/2018.(IV.24.)** számú határozatbana Képviselő-testülete a Csengőd 02/39 hrsz-ú ingatlan értékesítéséről döntött. A döntésről az ajánlattevők határozattal értesültek, az adásvételi szerződés aláírására még nem került sor.

Az **55/2018.(V.22.)** számú határozatával jóváhagyta a Képviselő-testület a Kiskunsági Viziközmű Szolgáltató Kft. által elkészített gördülő fejlesztési tervet. A döntésről a szolgáltató értesítése, a szükséges nyilatkozatok továbbítása megtörtént.

Az **56/2018.(V.22.)**  számú határozatában a Képviselő-testület megismételt eljárásban Makó István földbizottsági állásfoglalás elleni kifogásáról döntött. A képviselő-testület határozatának továbbítása az érintettek felé megtörtént.

Az **59/2018.(V.29.)** számú határozatával jóváhagyta a Képviselő-testület a 2017. évi belső ellenőri jelentést. A döntés további intézkedést nem igényel.

A **64/2018.(V.29.)** számú határozatban döntött a képviselő-testület a nem közművel összegyűjtött háztartási szennyvíz begyűjtésére vonatkozó közszolgálati szerződésről. A szerződés aláírása a közszolgáltatóval megtörtént.

A **65/2018.(V.29.)** számú határozatban a Képviselő-testület eredménytelennek nyilvánította a szennyvíztelep korszerűsítésével összefüggő vízjogi létesítési engedély terv elkészítése vonatkozásában lefolytatott beszerzési eljárást. A döntésről Akasztó Község Polgármestere határozattal értesült.

A **66/2018.(V.29.)** számú határozatával a Képviselő-testület döntött a mezőőri álláshelyre beérkezett pályázatokról. Döntésében a testület Túri Lucát bízta meg a mezőőri feladatokkal. A döntés közlése, a szükséges intézkedések megtétele megörtént.

Több lejárt határidejű határozat nem volt, az elmúlt ülés óta, halaszthatatlan önkormányzati ügyben, a képviselő-testület nevében döntést nem hoztam.

Javasolom, hogy a T. Képviselő-testület a fenti beszámoló megvitatása után a határozat-tervezetben foglaltak szerint döntsön.

C s e n g ő d, 2018. június 25.

Lajter Ferenc sk.

polgármester

**HATÁROZAT-TERVEZET**

Csengőd Község Önkormányzatának Képviselő-testülete a lejárt határidejű határozatokról szóló beszámolót az előterjesztett formában és tartalommal elfogadja.

Határidő: azonnal

Felelős: polgármester